Municipoj de Rumanio

Municipoj de Rumanio ( municipiu) estas iom grandaj urboj de Rumanio, kiuj formale ricevis tiun ĉi statuson. Tiu do estas pli alta ol la statuso de simpla urbo (oraș) aŭ komunumo (comună).

Oni dividas la municipojn al tri rangoj: rangon 0 havas nur la ĉefurbo Bukareŝto, rangon 1 havas la sekvaj 11 plej grandaj urboj. La ceteraj 91 municipoj havas rangon 2. Al la ne-municipaj urboj oni foje atribuas rangon 3.

La kriterioj por esti agnoskita kiel municipo estas difinitaj per leĝo:
 minimume 40.000 (en 2001: 25.000) loĝantoj
 85 % el la loĝantoj ne laboras en agrokulturo
 80 % el la loĝejoj havas akvoinstalaĵon
 75 % el la loĝantoj havas banejon kaj necesejon
 45 % el la loĝantoj havas hejtan instalaĵon (nova en 2006)
 Por po 1.000 loĝantoj estas 10 malsanulejaj litoj
 Por po 1.000 loĝantoj estas 2,3 kuracistoj
 Ekzistas post-gimnazia lernejo
 Ekzistas lokoj por kulturaj kaj sportaj aranĝoj
 100 litoj en hoteloj
 60 % el la stratoj estas modernigitaj (firma surfaco, lumo, trotuaroj)
 70 % el la stratoj estas provizitaj per akva reto
 60 % el la stratoj havas kanalaron
 Rub-akvo estas mekanike kaj biologie purigata
 70 % el la stratoj havas fajro-estingajn hidrantojn
 Por ĉiu loĝanto estas 15 m² da verdejo
 Deponado de rubaĵoj sub publika kontrolo (en 2001 estis la aldono: "parko publike alirebla", ĝi eble estis eraro)

Reale ne ĉiuj municipoj plenumas ĉiujn kriteriojn. La plej malgranda municipo, Beiuș, havas nur ĉirkaŭ 11.000 loĝantojn.

Municipoj oficiale ne havas substrukturon, sed grandajn municipojn oni tamen dividas al kvartaloj (cartier). Escepto estas la municipo Bukareŝto, kiu havas karakteron similan al la distriktoj kaj estas dividita al ses sektoroj.

La vorto municipiu ne estas multe uzata en parola lingvo; oni parolas pri "urbo" (oraș); sed el administra vidpunkto la statuso ja gravas. Antaŭ la Dua Mondmilito municipoj eĉ estis egalrangaj al distriktoj.

 Municipoj de rangoj 0 kaj 1 
 Urbo Rango Loĝantaro Areo (urbo) Areo (aglomeraĵo) Bukareŝto Rango 0 1.944.367 228,0 km² 238,0 km² Timișoara Rango 1 311.586 129,2 km² 1070,4 km² Iași Rango 1 308.843 93,9 km² 787,8 km² Cluj-Napoca Rango 1 306.474 165,2 km² 782,7 km² Constanța Rango 1 302.171 124,9 km² 2121,3 km² Craiova Rango 1 298.928 81,4 km² 550,1 km² Galați Rango 1 291.354 246,3 km² ? Brașov Rango 1 278.048 104,1 km² 1368,5 km² Ploiești Rango 1 229.285 58,2 km² ? Brăila Rango 1 212.501 33,2 km² ? Oradea Rango 1 204.477 115,56 km² 791,91 km² Bacău Rango 1 177.087 43,1 km² ?

 Notoj